Tatoeba: създава мост между езиците.
Какво е Tatoeba?
Tatoeba е речник.
Можете да търсите по думи
и да немирате преводи.
Но това не обикновен речник,
а речник с изречения.
Не думи.
Можете да търсите изречения, които съдържат конкретна дума
и да намирате преводи на тези изречения.
„Защо изречения?“ може да попитате.
Ами защото изреченията са по-интересни.
Изреченията дават контекст на думите.
Те имат своя идентичност.
Могат да бъдат забавни, умни, глупави,
дълбокомислени, прочувствени,
болезнени.
Изреченията могат да ни научат на много неща,
те са много повече от думи.
Затова обичаме изреченията.
Но още повече обичаме езиците.
А това, което много искаме, е да има много изречения
на много и всякакви езици.
Затова Tatoeba е многоезичен речник.
Но не от онзи тип речници,
където езиците
просто са комбинирани един с друг
и където някои двойки са забравени.
Tatoeba е наистина многоезичен сайт.
Всички езици са свързани помежду си.
Ако изречение на исландски има превод на английски,
а то от своя страна има превод на суахили,
това индиректно ще осигури превод на суахили
на изречението на исландски.
Езици, които никога не са се срещали заедно в обичайни системи,
могат да бъдат свързани в Tatoeba.
Не е ли страхотно?
Но откъде да вземем изреченията?
И как да ги преведем?
Очевидно това не е работа за един човек.
Ето защо Tatoeba е сайт за колективни преводи.
Всеки е свободен да се включи.
И всеки може да го направи.
Не е нужно да бъдете полиглот.
Всеки говори някакъв език.
Всеки може да захрани базата данни,
за да представи нови думи.
Всеки може да помогне за това, изреченията да звучат правилно
и да са написани без грешки.
И на практика всеки има своето място в този проект.
Езиците не са нещо постоянно и неизменно.
Те живеят чрез нас.
Ние искаме да уловим цялата самобитност на всеки от езиците.
И да запечатим развитието му с течение на времето.
Но знаете ли, би било тъжно
да събираме всички тези изречения и да ги пазим за себе си.
Защото има толкова много неща, които можете да правите с тях.
Ето затова Tatoeba е отворен проект.
Изходният ни код е отворен,
данните ни са отворени.
Ние публикуваме всички събрани изречения
с лиценза Attribution на Creative Commons.
Това означава, че можете да ги използвате свободно за учебници,
приложения,
изследователски проекти,
за всичко!
Това е Tatoeba.
Но има и още.
Tatoeba е не само отворен, колективен,
многоезичен речник за изречения.
Той е част от една екосистема, която искаме да изградим.
Искаме да издигнем езиковите инструментите на ново равнище.
Искаме да виждаме иновации в общия пейзаж на технологиите за учене на езици.
А това не може да се случи без безплатни езикови ресурси,
които не могат да бъдат създадени без наличието на общност,
която не може да дава своя принос без ефективни платформи.
В крайна сметка с Tatoeba
ние само изграждаме основите,
за да направим интернет
по-добро място за учене на езици.